ভরা কোটালের জলে থইথই হরিশ চ্যাটার্জি স্ট্রিট। ভাসছে মুখ্যমন্ত্রীর পাড়া। রাস্তা ছাপিয়ে জল ঢুকেছে বাড়ির অন্দরেও। কিছুটা উঁচু হওয়ায় বেঁচে গিয়েছে মমতা বন্দ্যোপাধ্যায়ের বাড়িটুকু। বাকি গোটা পাড়াই গোড়ালি জলের তলায়। চারবছরে এমন ছবি দেখেননি হরিশ চ্যাটার্জি স্ট্রিটের মানুষ। ক্ষোভ উগরে দিচ্ছেন বাসিন্দারা।   
 ওয়েব ডেস্ক: ভরা কোটালের জলে থইথই হরিশ চ্যাটার্জি স্ট্রিট। ভাসছে মুখ্যমন্ত্রীর পাড়া। রাস্তা ছাপিয়ে জল ঢুকেছে বাড়ির অন্দরেও। কিছুটা উঁচু হওয়ায় বেঁচে গিয়েছে মমতা বন্দ্যোপাধ্যায়ের বাড়িটুকু। বাকি গোটা পাড়াই গোড়ালি জলের তলায়। চারবছরে এমন ছবি দেখেননি হরিশ চ্যাটার্জি স্ট্রিটের মানুষ। ক্ষোভ উগরে দিচ্ছেন বাসিন্দারা।    এদিকে, নবান্নে মমতা বন্দ্যোপাধ্যায় রাত্রিবাস করলেও জেলায় জেলায় ত্রাণ নিয়ে নানা অভিযোগ। মুখ্যমন্ত্রী রাত জেগে নির্দেশ দেওয়ার পরও কেন কাঠগড়ায় প্রশাসন?    
নবান্নের পরিকল্পনায় যদি কোনও ভুল না থাকে তা হলে জেলা বা ব্লক স্তরে সমন্বয়ের অভাবেই ত্রাণ বিলি নিয়ে অভিযোগ উঠছে। রাজ্যের প্রশাসনিক প্রধান হিসাবে মুখ্যমন্ত্রী কি সে দায় এড়াতে পারেন? প্রশ্ন তুলছেন বিরোধীরা।